Jo Visdal

Jo Visdal (født 2. november 1861 i Vågå, død 26. desember 1923 i Asker) var en norsk billedhogger.

Han var sønn av John Visdal (1827–) og Kari Johnsdotter (1831–). Visdal begynte som treskjærer, kom til Oslo i 1880 og ble elev ved Tegneskolen i 1883.Om Jo Visdal i Store norske leksikon (fri gjenbruk av tekst fra papirutgaven 2005-2007) I 1888 studerte han i Paris under Léon Bonnat, Alfred Philippe Roll og Pierre Puvis de Chavannes. Han lagde blant annet byster av maleren Edvard Munch (1886), skolemannen Knud Knudsen (1889) og komponisten Johan Selmer (1894), alle i Nasjonalmuseet/Nasjonalgalleriet i Oslo. Portrettene er utført i en håndverksmessig sikker, naturalistisk stil. Visdal utformet også portrettene av kong Haakon på de norske myntene utgitt mellom 1908 og 1917, tjue, ti, to og enkroner. 

Han giftet han seg i 1900 i Asker med Marie Christiansen (1870–1946). 

Senere utførte Visdal også «Korsfestelsen» i 1904, ei altertavle i relieff til Fagerborg kirke i Oslo, og «Carsten Anker-monumentet» som ble reist ved Eidsvollbygningen i 1914.

 Referanser 

 Eksterne lenker 

 Norsk biografisk leksikons artikkel om Jo Visdal

Kategori:Norske billedhuggere
Kategori:Personer fra Vågå kommune
Kategori:Fødsler i 1861
Kategori:Dødsfall i 1923